Kassai-Farkas Ákos dr. - Burnoutról kicsit másképpen
Burnoutról kicsit másképpen
Christina Maslach pszichológia professzor, a Maslach Burnout Inventory kidolgozója egyik előadásában hangsúlyozta, hogy mi a burnout és mi nem tekinthető annak, illetve tanácsokkal szolgált azúj, egészséges munkakörnyezet megteremtésére.
A burnout-ot mindig is valamilyen krónikus szituációs stresszorra adott tartós válaszként definiálták. Valójában egy tapasztalatról van szó, méghozzá a munkahelyi stressz megtapasztalásáról, amiben nagyon fontos hangsúlyozni a krónikus szót, mivel itt az okozati tényezőnek számító legfontosabb stresszorokat a mindennapi dolgok jelentik, amelyek felőrlik és fásulttá teszik az embert. Tehát nem feltétlenül egy krízis vagy vészhelyzet, hanem egyszerűen a körülöttünk lévő hétköznapi dolgok állnak a háttérben.
A burnout három dimenziója a kimerültség, a cinizmus (a munkára adott negatív reakció) és a szakmai eredménytelenség (negatív önértékelés). - magyarázta Maslach.
Egészségügyi szakemberekkel végzett kutatások bizonyították, hogy a burnout következményei nem csak az orvos viselkedését, hanem a kollégák és a betegek orvosról alkotott véleményét is befolyásolják. A burnout következményei közé tartozik:
a színvonal alatti betegellátás
egyre gyakoribb szakmai tévedések
rossz kapcsolat a kollégákkal
anyaghasználat veszélyének fokozódása
depresszió és szuicid gondolatok kockázatnövekedése
pályaelhagyás erősödő szándéka
A burnout-ot gyakran tévesen egyéni problémának tekintik, és nem foglalkoznak a mögöttes szisztémás ás kulturális problémákkal. A burnout kialakulásában azonban a személynek és környezetnek egyaránt része van.
A tisztánlátás érdekében Maslach azt is meghatározta, hogy mi nem tekinthető burnout-nak:
ha az említett három dimenzióból csupán egy van jelen
pszichés megbetegedés vagy klinikai deficit (bár innen egyenes út vezet a szorongás és depresszió felé)
a burnout nem diagnosztizálható valamilyen határértékkel
és nem tekinthető másféle problémák (például szomorúság, kreativitáshiány, lustaság vagy munkalholizmus) szinonimájának
A burnout valójában egy figyelmeztető jel. - mondta a kutató, aki megoldásként egy új modellt ajánl az egészséges munkahely megteremtéséhez. Ennek része:
az egyén számára elviselhető munkahelyi terhelés (ne kérjünk plusz munkát)
megfelelő kiválasztási és ellenőrzési módok kidolgozása
a teljesítmény felismerése és jutalmazása pozitív visszacsatolással
támogató munkahelyi közösség megteremtése (közös problémamegoldás, bizalom, mentorálás)
őszinte, tiszteletteljes és társadalmilag igazságos légkör megteremetése
a valódi értékek és a munka jelentőségének meghatározása.
Ha ezt a hat pontot irányadónak tekintjük, akkor hozzáláthatunk a burnout hatékonyabb megoldásainak kidolgozásához. – összegezte a kutató.
https://www.healio.com/psychiatry/practice-management/news/online/%7B7aaea8fc-a663-434a-b23f-1d2081e44f2f%7D/physician-burnout-focus-on-the-environment-not-the-individual